Flash (pjesma)
"Flash" je singl britanske rock grupe Queen. Tekst pjesme je napisao Brian May i predstavlja muzičku temu filma Flash Gordon iz 1980. Pjesma je uvrštena na njihov 9. studijski albumu Flash Gordon iz 1980. godine. Postoje dvije verzije ove pjesme. Albumska verzija pjesme ("Flash's Theme") zapravo je početak filma, sa tekstom koji je dijalog iz prve scene filma. Singl verzija sadrži najzanimljivije dijaloge isječene iz različitih dijelova filma. Ova verzija pjesme je također uvrštena i na kompilacijski album Greatest Hits iz 1981. godine. Na američkoj Billboard Hot 100 top-listi pjesma je dostigla 42. mjesto a prema magazinu Cash Box uvrštena je na 39. mjesto. Na području Evrope pjesma je dosta bolje prošla, gdje se na većini nacionalnih top-listi našla među top 10, a u Austriji i 1. mjesto.